Horšovský Týn
Horšovský Týn (saksa keeles Bischofteinitz) on linn Tšehhis Plzeňi maakonnas Domažlice ringkonnas. Horšovský Týn asub Domažlicest umbes 10 km põhjas ja Plzeňist ligikaudu 40 km edelas. Horšovský Týn asub merepinnast 376 meetri kõrgusel. Asulat on esmamainitud 1184. aastal. Linnaõigused sai Horšovský Týn 14. sajandil. Horšovský Týni vanalinn on alates 1953. aastast ajalooline linnakaitsereservaat. Linna olulisim vaatamisväärsus on renessanss-stiilis Horšovský Týni loss.